
R A P O R T

asupra propunerii legislative modificare şi completarea Legii nr. 396/2006 privind acordarea unui sprijin financiar la constituirea familiei
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx.747 din 5 noiembrie 2007, cu dezbaterea pe fond în procedură obişnuită a propunerii legislative modificare şi completarea Legii nr.396/2006 privind acordarea unui sprijin financiar la constituirea familiei.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.586/9.05.2007)

· avizul negativ al Consiliului Economic şi Social (nr.1157/18.06.2007)
· avizul negativ al Comisiei pentru sănătate şi familie (nr.28/593/6.12.2007)
· avizul negativ al Comisiei pentru administraţie publică, amenajarea teritoriului şi echilibru ecologic (nr.26/2023/12.12.2007)
· punctul de vedere negativ al Guvernului (nr.1323/1.06.2007).
Propunerea legislativă are ca obiect de reglementare modificarea art.5 din Legea nr. 396/2006 privind acordarea unui sprijin financiar la constituirea familiei, în sensul acordării acestui sprijin în sumă fixă de 700 lei şi nu echivalentul în lei a sumei de 200 euro. 

Comisia propune Plenului Camerei Deputaţilor respingerea iniţiativei legislative întrucât prin Legea nr.396/2006 privind acordarea unui sprijin financiar la constituirea familiei, intenţia legiuitorului a fost accea de a asigura pentru tinerele familii o sumă constantă  de 200 EURO la constituirea familiei la prima căsătorie a fiecăruia dintre soţi, totodată fiind stabilite si reguli clare care nu permit încălcarea dreptului persoanelor la această formă de sprijin.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 12 decembrie 2007 au participat, din partea Ministerului Muncii, Familiei şi Egalităţii de Şanse, în conformitate cu prevederile art.55 din Regulamentul Camerei Deputaţilor, republicat: d-na Denisa Pătraşcu – Secretar de Stat, d-na Georgeta Bratu – director şi d-na Cecilia Sebe – şef serviciu.
La lucrările comisiei au fost prezenţi 17 deputaţi, din totalul de 18 membri ai comisiei.

Raportul comisiei a fost adoptat cu unanimitate de voturi. 

Propunerea legislativă a fost respinsă de Senat în şedinţa din 31 octombrie 2007.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
În urma finalizării dezbaterilor, Comisia propune respingerea iniţiativei legislative cu unanimitate de voturi. 

